คือตื่นเช้ามาพอไปแคะจมํกก้อมีเปนลิ่มเลือดออกมาแต่ไม่ถึงกับเลือดกำเดาไหลและพอสัก10โมงคืออาบน้ำค่ะแล้วมีการขากเสลดออกมาเปนลิ่มเลือดออกมาด้วย หนูเปนโรคอะไรอันตรายไหมทำยังไงถึงหายคะ
สวัสดีครับ เลือดกำเดาไหลในเด็ก มักพบจากการแคะจมูก อาการภูมิแพ้ จมูกอักเสบ หรือ มีสิ่งแปลกปลอมในจมูก ดังนั้น หากมีเพียงลิ่มเลือดค้างในจมูก ก็แสดงว่าเคยมีเลือดออกในจมูกเล็กน้อย แต่หยุดได้เอง และเนื่องจากโพรงจมูกและคอหอยเชื่อมต่อกัน ดังนั้น ลิ่มเลือดก็อาจจะไหลลงมาที่คอได้ จึงไม่น่าเป็นกังวลครับ หากไม่ได้มีเลือดไหลต่อเนื่องครับอย่างไรก็ดี ขอแนะนำว่าไม่ควรแคะจมูก และหลีกเลี่ยงฝุ่นควัน หรืออากาศแห้งที่จะมีผลทำให้เยื่อจมูกอักเสบ จนเลือดไหลอีกได้ และควรดื่มน้ำมากๆครับแต่ถ้ามีเลือดกำเดาไหล หรือ พบลิ่มเลือดออกมาบ่อยๆ ก็ควรพบแพทย์เพื่อตรวจรักษาเพิ่มเติมครับ